3. ประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

  บริษัท โรงพยาบาลรามคำแหง จำกัด (มหาชน) ประกอบธุรกิจมีสายผลิตภัณฑ์เดียว

(ได้อธิบายไว้แล้วในหัวข้อลักษณะการประกอบธุรกิจ)

(2) การตลาดและภาวะการแข่งขัน

(1) นโยบายและลักษณะการตลาดของผลิตภัณฑ์หรือบริการที่สำคัญ

  - กลยุทธ์การแข่งขัน

  1. โรงพยาบาลจะเน้นในด้านภาพพจน์การให้บริการด้านต่าง ๆ ได้ครบทุกสาขา

ไม่เจาะจงสาขาด้านใดเป็นพิเศษ
โดยทางโรงพยาบาลจะให้การบริการตรวจรักษาโดยแพทย์ผู้เชี่ยวชาญเฉพาะสาขา
ไม่ใช่แพทย์เวชปฏิบัติทั่วไป ซึ่งจะทำให้การบริการรักษามีประสิทธิภาพและถูกต้องแม่นยำกว่า

  2. โรงพยาบาลให้ส่วนลดแก่ลูกค้าประจำของโรงพยาบาลที่สมัครเป็นสมาชิกของ

โรงพยาบาลรามคำแหง 10 % สำหรับผู้ที่จ่ายเงินสด และ 7.5 % สำหรับผู้ที่จ่ายด้วยเครดิตการ์ด
ด้านกลุ่มลูกค้าเป้าหมาย โรงพยาบาลกำหนดกลุ่มลูกค้าเป้าหมาย คือ ผู้ที่อาศัยอยู่ใน
บริเวณใกล้เคียงพร้อมทั้งการทำสัญญาการให้บริการกับบริษัทต่าง ๆ
โดยเฉพาะอย่างยิ่งบริษัทที่ตั้งอยู่ในพื้นที่ใกล้เคียงกับโรงพยาบาล

  ข้อได้เปรียบและเสียเปรียบของโรงพยาบาลเมื่อเทียบกับคู่แข่ง

  ข้อได้เปรียบ

1. ทำเลที่ตั้งของโรงพยาบาล โรงพยาบาลรามคำแหงตั้งอยู่บนถนนรามคำแหง
ซึ่งเป็นศูนย์กลางของชุมชนย่านผู้อยู่อาศัยหนาแน่นมากที่สุดชุมชนหนึ่งโดยมีสถานที่สำคัญๆล้อมรอบได้แก่
มหาวิทยาลัยรามคำแหง, ตลาดคลองจั่น, แฟลตบางกะปิ, ชุมชนเขตลาดพร้าว,
บจก.โอสถสภาเต็กเฮงหยู, บจก. ไทยน้ำทิพย์, ห้างสรรพสินค้าต่างๆ

2. การบริการการรักษา
โรงพยาบาลรามคำแหงจะเน้นการให้บริการการรักษาโดยเฉพาะทางด้านคุณภาพ กล่าวคือ
การใช้แพทย์ผู้เชี่ยวชาญเฉพาะสาขาเท่านั้นในการรักษาคนไข้จึงมีผลทำให้ผลการรักษาพยาบาลมีประสิทธิภาพดีกว่าการใช้แพทย์เวชปฏิบัติทั่วไปทำการตรวจรักษาขั้นต้นก่อนแล้วจึงให้แพทย์เฉพาะสาขาตรวจรักษาอีกครั้งหนึ่ง
ซึ่งจะทำให้คนไข้ต้องเสียค่าใช้จ่าย และระยะเวลาในการรักษาเพิ่มขึ้น

3. ราคาอยู่ในระดับมาตรฐาน
โรงพยาบาลมีนโยบายที่จะกำหนดราคาให้อยู่ในเกณฑ์ที่ยุติธรรมและเป็นไปตามมาตรฐานของตลาด
ทั้งนี้โดยคำนึงถึงประชาชนที่อาศัยอยู่ในบริเวณนั้นซึ่งมีฐานะการเงินอยู่ในระดับปานกลาง

4. หอพักพยาบาล ขณะนี้โรงพยาบาลมีหอพักพยาบาลอยู่ในบริเวณเดียวกับโรงพยาบาล
ซึ่งเป็นการเพิ่มความสะดวกสบายให้แก่บุคคลากรของโรงพยาบาล
ทั้งนี้เนื่องจากในธุรกิจการประกอบกิจการโรงพยาบาล
บุคคลากรโดยเฉพาะอย่างยิ่งพยาบาลเป็นปัจจัยสำคัญประการหนึ่ง
ดังนั้นการที่โรงพยาบาลมีหอพักพยาบาลจะเป็นการเพิ่มแรงจูงใจที่จะสามารถเหนี่ยวรั้งบุคคลากรไว้ได้ทางหนึ่ง

5. ภาพพจน์ (Image) โรงพยาบาลรามคำแหงได้เปิดให้บริการรักษาพยาบาลแก่บุคคลทั่วไปตั้งแต่
วันที่ 28 กุมภาพันธ์ 2531 ขณะนี้ครบรอบ 12 ปีแล้ว
จำนวนคนไข้ของโรงพยาบาลก็เพิ่มมากขึ้นเรื่อย ๆ การที่โรงพยาบาลมีคนไข้จำนวนมากในแต่ละวัน
ก็ส่งผลให้มีแพทย์จำนวนมากมาติดต่อขอทำงานที่นี่
ทำให้ทางโรงพยาบาลสามารถคัดเลือกเฉพาะแพทย์ที่มีความรู้ ความสามารถดีให้กับโรงพยาบาลได้
การที่โรงพยาบาลมีแพทย์ดี พนักงานดี บริการเยี่ยม
ทำให้ภาพพจน์ของโรงพยาบาลดีกว่าโรงพยาบาลที่เพิ่งเปิดใหม่ในบริเวณใกล้เคียง

6. ด้านบุคคลากร โรงพยาบาลรามคำแหงได้เปิดดำเนินกิจการมา 12 ปีแล้ว
จำนวนคนไข้ของโรงพยาบาลก็เพิ่มมากขึ้นเรื่อย ๆ
ทำให้โรงพยาบาลรามคำแหงเป็นโรงพยาบาลที่มีศักยภาพและความมั่นคงสูงโรงพยาบาลหนึ่งทำให้มีพนักงานจำนวนมากมาสมัครงานที่นี่
ทางโรงพยาบาลจึงมีโอกาสคัดเลือกบุคคลากรที่ดีมาทำงานให้กับโรงพยาบาล

  ข้อเสียเปรียบ

1. ด้านการจราจร เนื่องจากชุมชนดังกล่าวเป็นชุมชนที่มีผู้อาศัยหนาแน่น
ดังนั้นจึงส่งผลในเรื่องของการจราจรที่ติดขัดด้วย
ย่างไรก็ตามทางกรุงเทพมหานครได้มีโครงการแก้ไขโดยการตัดถนนสายใหม่
พร้อมทั้งการสร้างสะพานลอยซึ่งช่วยลดปัญหาการจราจรได้มาก

- การจำหน่ายและช่องทางการจำหน่าย

โรงพยาบาลจะขายบริการให้แก่ลูกค้า 2 ประเภท คือ

1. ลูกค้าที่เดินเข้ามาในโรงพยาบาลเอง ชำระค่าบริการเป็นเงินสด มีประมาณ 84%
ของรายได้ทั้งหมด

2. ลูกค้าที่เป็นบริษัท Contract โดยบริษัทนั้นจะส่งพนักงานมาทำการรักษาที่

โรงพยาบาล แล้วทางโรงพยาบาลจะเรียกเก็บชำระจากบริษัท Contract โดยตรง มีประมาณ
16% ของรายได้ทั้งหมด
ทางบริษัทมีนโยบายที่จะเพิ่มลูกค้าประเภทนี้ให้มากขึ้นแต่ก็จะเลือกเฉพาะลูกค้าที่มี

คุณภาพดีเท่านั้น เพื่อป้องกันหนี้สูญที่อาจจะเกิดขึ้นได้

(ข) ภาวะอุตสาหกรรมและการแข่งขัน

ปัจจัยแห่งความสำเร็จของผู้ประกอบอุตสาหกรรมโรงพยาบาล

ปัจจัยแห่งความสำเร็จของโรงพยาบาลเอกชน คือ ภาพลักษณ์ (Image)
ที่ดีที่จะทำให้ผู้ป่วยเข้ามารักษาในโรงพยาบาลเอกชน
เนื่องจากคุณภาพการรักษาพยาบาลของโรงพยาบาลแต่ละโรงนั้นไม่สามารถเปรียบเทียบกันได้โดยตรง
ทำให้ความยืดหยุ่นของอุปสงค์ (elasticity of demand) สูง
ผู้ป่วยสามารถทนต่อการเปลี่ยนแปลงของราคาได้ดี
โดยเฉพาะโรงพยาบาลที่สามารถสร้างภาพลักษณ์ได้ดี
ภาพลักษณ์ที่ดีของอุตสาหกรรมโรงพยาบาลเอกชนที่ดีเกิดขึ้นจาก

1.  คุณภาพของแพทย์ (quality of core product)
    โรงพยาบาลใดสามารถคัดเลือกแพทย์ที่มีคุณภาพ

ทางด้านความรู้ความชำนาญ คุณภาพในการมีศิลปการรักษาพยาบาล
ย่อมทำให้ได้รับความไว้เนื้อเชื่อใจจากผู้ป่วย

2.  การทำการตลาดที่เหมาะสม การทำการตลาดที่เหมาะสมจะทำให้ภาพลักษณ์ของคุณภาพการ

รักษาพยาบาลในสายตาของผู้ป่วยสูงขึ้น เช่น
การออกหนังสือวารสารโรงพยาบาลเกี่ยวกับโรคภัยไข้เจ็บและการแนะนำวิธีการรักษา

ปัจจัยภายนอกที่อาจมีผลต่ออุตสาหกรรม

1. กฎหมาย (Legal)

ปัจจุบันกฎหมายประกันสังคมได้พัฒนาไปอย่างรวดเร็วแนวโน้มของกฎหมายฉบับนี้มีแนวโน้มที่จะพัฒนาให้ผู้ป่วยสามารถรักษาในโรงพยาบาลเอกชนที่มีคุณภาพการรักษาพยาบาลที่ดีขึ้นกว่าปัจจุบัน
เนื่องจากแนวโน้มที่สูงขึ้นของจำนวนเงินที่โรงพยาบาลได้รับและความอิสระในการเลือกโรงพยาบาลที่เข้ารับการรักษาโดยตัวผู้ป่วยเอง
ประกอบกับอาจมีการพิจารณาให้บริษัทประกันเอกชนเข้ามาเป็นตัวกลางดูแลระหว่างสำนักประกันสังคมและโรงพยาบาล
การเปลี่ยนแปลงดังกล่าวอาจเป็นโอกาส (opportunity)
ให้โรงพยาบาลเอกชนที่มีกลุ่มลูกค้าเป้าหมายอยู่ในระดับกลาง
อาจสามารถเข้าดูแลผู้ป่วยประกันสังคมได้ ขณะเดียวกันอาจเป็น "อุปสรรค" "(Threat)" ของ
โรงพยาบาลที่มีกลุ่มผู้ป่วยเป้าหมายระดับล่างเนื่องจากการเข้ามาแข่งขันแย่งผู้ป่วยประกันสังคมจากโรงพยาบาลกลุ่มผู้ป่วยเป้าหมายระดับกลาง

2. ภาวะเศรษฐกิจของประเทศไทย (Ecconomical Factor)

ปัจจุบันประเทศไทยอยู่ในภาวะเศรษฐกิจถดถอย ภาวะดังกล่าวมีผลดังนี้

2.1 ทำให้การให้เงินกู้จากสถาบันการเงินต่ออุตสาหกรรม โรงพยาบาลเอกชนที่มีการแข่งขันสูง
ลำบากมากขึ้น ซึ่งทำให้ผู้ที่จะเข้ามาเป็นคู่แข่งรายใหม่เกิดขึ้นได้ยาก

  2.2 อัตราการเติบโตของรายได้ต่อหัวของประชาชนลดลง ทำให้ราคามีผล ต่อการตัด

สินใจเลือกใช้บริการโรงพยาบาลเอกชนมากขึ้น

สถานภาพในการแข่งขันของบริษัท (Competitive Environment)

ก. ความยากง่ายของผู้ที่จะเข้ามาเป็นคู่แข่งรายใหม่ (Entry Barrier)
คู่แข่งรายใหม่ที่จะเข้ามาในอุตสาหกรรมโรงพยาบาลเอกชนเกิดขึ้นได้ค่อนข้างยากเพราะ

- อุตสาหกรรมโรงพยาบาลเอกชนใช้เงินลงทุนสูง

- ต้นทุนของการเริ่มผลิตสูง (start up cost) เช่น ค่าใช้จ่ายด้านบุคคลากร
และเครื่องมือแพทย์

- การหาแพทย์และชักจูงแพทย์เข้ามาทำงานในโรงพยาบาลเอกชนเปิดใหม่ทำได้ยาก

ข. สินค้าทดแทน (Substitute Product)

ปัจจุบันโรงพยาบาลของรัฐเริ่มมีการพัฒนาตัวเองเพื่อแข่งกับโรงพยาบาลเอกชน เช่น
การมีคลีนิคพิเศษให้บริการในช่วงหลังเวลาทำงานของแพทย์, โรงพยาบาลของรัฐ
อย่างไรก็ตามการให้บริการยังทำได้จำกัดเนื่องจากติดขัดในระเบียบข้าราชการ
และระบบราชการที่ไม่คล่องตัว

สินค้าทดแทนอย่างอื่น เช่น ร้านขายยา, คลีนิค
อาจมีผลกับโรงพยาบาลเอกชนที่มีกลุ่มลูกค้าเป้าหมายระดับกลางและระดับล่าง
อย่างไรก็ตามพฤติกรรมผู้บริโภคของผู้ป่วยมีแนวโน้มที่จะเลือกหาบริการด้านสุขภาพที่ดีขึ้นภายใต้ราคาที่ยุติธรรม
ในปี 2541 ประเทศไทยมีเศรษฐกิจตกต่ำมากสินค้าทดแทนเหล่านี้จึงเข้ามามีบทบาทมากขึ้น
ซึ่งส่งผลกระทบต่อรายได้ของโรงพยาบาลเอกชนมากขึ้น

ค. อำนาจต่อรองของผู้ซื้อ (Power of Buyer)

อำนาจต่อรองผู้ซื้อในอุตสาหกรรมโรงพยาบาลเอกชนนั้นเริ่มสูงขึ้น เนื่องจาก

- จำนวนผู้ป่วยใช้บริการเอกชนค่อนข้างมาก

- การเปลี่ยนการรักษาไปโรงพยาบาลเอกชนอื่นทำได้ง่าย และต้นทุนไม่สูง

- สื่อสารมวลชนและองค์การต่างๆ ของรัฐบาลและเอกชน พยายามเพิ่มอำนาจการต่อของ

ผู้ป่วยโดยการออกกฎหมาย กฎระเบียบ เพื่อเพิ่มสิทธิของผู้ป่วย

  - การแข่งขันที่รุนแรงของอุตสาหกรรมโรงพยาบาลเอกชนทำให้ผู้ป่วยมีอำนาจการต่อรอง

  สูงขึ้น ในปี 2542 มีการแข่งขันทางด้านราคาอย่างรุนแรง

ง. อำนาจการต่อรองของผู้ขาย (Power of Supplier)

อำนาจการต่อรองของผู้ขายในอุตสาหกรรมโรงพยาบาลค่อนข้างต่ำ เนื่องจาก

- มียาและเวชภัณฑ์เลียนแบบมากมายทั้งในและนอกประเทศ

  - โลกาภิวัตน์ (Globalization) ทำให้การสรรหายาและเวชภัณฑ์ที่มีราคาถูกจากต่างประเทศ

  ง่าย

  - มีการแข่งขันอย่างรุนแรงในกลุ่มผู้ขาย

- เป็นการยากที่ผู้ขายจะขยายตัวเข้าสู่โรงพยาบาลเอกชน

จ. คู่แข่งในอุตสาหกรรม (Competitor)

การกำหนดตัวคู่แข่งขันในอุตสาหกรรมโรงพยาบาลนั้นพิจารณาจากประเด็นใหญ่ ๆ 2 อย่าง คือ

1.  ตำแหน่งที่ตั้งของโรงพยาบาล

2.  กลุ่มลูกค้าเป้าหมายของโรงพยาบาล ซึ่งเชื่อมโยงถึงราคาสินค้าและบริการที่ผู้ป่วยต้อง

รับภาระ โดยพิจารณาจากที่ตั้งของโรงพยาบาลที่ใกล้เคียงกัน กลุ่มลูกค้าเป้าหมายระดับใกล้เคียงกัน
และลักษณะของการรักษาพยาบาลที่คล้ายคลึงกัน สรุปได้ว่าโรงพยาบาลที่เป็นคู่แข่งที่มีต่อบริษัทฯ
ได้แก่ โรงพยาบาล ดังต่อไปนี้ (เรียงตามส่วนแบ่งการตลาดจากมากไปน้อย)

1.  โรงพยาบาลกรุงเทพ ขนาด 550 เตียง ตั้งอยู่ที่ซอยศูนย์วิจัย เป็นผู้นำตลาด

2.  โรงพยาบาลรามคำแหง ขนาด 300 เตียง ตั้งอยู่ริมถนนรามคำแหง หัวหมาก

3.  โรงพยาบาลพระราม 9 ขนาด 300 เตียง ตั้งอยู่ที่ถนนพระราม 9

4.  โรงพยาบาลลาดพร้าว ขนาด 200 เตียง ตั้งอยู่ริมถนนลาดพร้าว

  ช่วงซอยมหาดไทย

5.  โรงพยาบาลเวชธานี ขนาด 350 เตียง ตั้งอยู่ริมถนนลาดพร้าว ใกล้สี่แยกบางกะปิ

6.  โรงพยาบาลปิยะเวท ขนาด 350 เตียง ตั้งอยู่ริมถนนพระราม 9

7.  โรงพยาบาลศรีสยาม ขนาด 350 เตียง ตั้งอยู่ริมถนนสุขาภิบาล 1

โดยพิจารณาจากปัจจัยความสำเร็จของผู้ประกอบธุรกิจ ( Success factor ) ในอุตสาหกรรม

โรงพยาบาลและปัจจัยอื่นบางอย่างจะสามารถเปรียบเทียบความสามารถในการแข่งขันของบริษัท
และบริษัทคู่แข่งดังนี้

@@8

  -------------------- ----------------- ------------------- ----------------- ------------------ ----------------- ----------------- -----------------
  ปัจจัยที่มีผลต่อการแข่งขัน   โรงพยาบาลกรุงเทพ   โรงพยาบาลรามคำแหง   โรงพยาบาลพระราม 9 โรงพยาบาลลาดพร้าว   โรงพยาบาลเวชธานี   โรงพยาบาลปิยะเวท   โรงพยาบาลศรีสยาม

  -ความสามารถ          5                 5                   3                 2                  2                 2                 1

  การหาแพทย์                                                                                                                           

  และบุคคลากร                                                                                                                          

  -การตลาดที่            4                 4                   4                 2                  3                 2                 2

  เหมาะสม                                                                                                                             

  -ภาพลักษณ์ของ          5                 4-5                 4                 2                  3                 3                 2

  คุณภาพการ                                                                                                                            

  ให้บริการ                                                                                                                             

  -ความแข็ง             5                 4                   3                 2                  1                 1                 1

  แกร่งด้าน                                                                                                                             

  การเงินและ                                                                                                                           

  รายได้                                                                                                                               

  -จำนวนแพทย์           5                 5                   4                 2                  2                 2                 1

  และบุคคลากร                                                                                                                          

  ที่มีคุณภาพ                                                                                                                             
  -------------------- ----------------- ------------------- ----------------- ------------------ ----------------- ----------------- -----------------

@@

คะแนน 5 = ดีที่สุด, 1 = ควรปรับปรุง

โอกาสและอุปสรรคต่อบริษัท (Opportunity and Threat)

โอกาส (Opportunity)

1.  เนื่องจากบริษัทฯ ได้ลงทุนในโรงพยาบาลเอกชนกว่า 11 แห่ง ประกอบกับการมีความ

สัมพันธ์ที่ดีกับบริษัทโรงพยาบาลเอกชนขนาดใหญ่อีก 2 แห่ง
ทำให้อาจมีโอกาสขยายธุรกิจเข้าไปสู่การเป็นผู้ขาย (Supplier)
ทางด้านยาและเวชภัณฑ์ทางการแพทย์ได้

2.  กฎหมายประกันสังคมที่มีแนวโน้มให้สวัสดิการแก่ผู้ป่วยประกันตนดีขึ้น เนื่องจากการเพิ่ม

จำนวนเงินต่อหัวที่จ่ายให้โรงพยาบาลทำให้บริษัทฯ อาจสามารถมีฐานลูกค้าที่กว้างขึ้น

3.  จากการที่มีการลงทุนต่อเนื่องในโรงพยาบาลเอกชนหลายแห่ง ทำให้ได้รับความไว้วางใจ

จากกลุ่มแพทย์ที่มีคุณภาพ ทำให้การเปิดโรงพยาบาลใหม่ทำได้ง่ายขึ้น

4.  เนื่องจากการเข้ามาในอุตสาหกรรมโรงพยาบาลของคู่แข่งรายใหม่เกิดได้ยากขึ้น ดังนั้น

ปัญหาบุคคลากร เช่น พยาบาล, เภสัชกร ที่เคยขาดแคลนจะเริ่มคลี่คลาย
จังหวะนี้เป็นโอกาสที่บริษัทจะพัฒนาคุณภาพในการรักษาพยาบาลให้ดีขึ้นได้

อุปสรรค (Threat)

1.  อำนาจการต่อรองของลูกค้า (Buyer) สูงขึ้นมากในปัจจุบัน ความผิดพลาดในการรักษา

พยาบาลแต่ละครั้งมีโอกาสนำไปสู่การทำลายภาพลักษณ์ของบริษัทฯ ( เช่น
ข่าวการรักษาพยาบาลที่ผิดพลาดในหนังสือพิมพ์ ) ซึ่งอาจทำให้จำนวนผู้ป่วยของบริษัทลดลงได้

2.  เนื่องจากการแข่งขันที่รุนแรงของคู่แข่งในอุตสาหกรรมจะรุนแรงขึ้นเรื่อย ๆ การตลาด

(marketing) จะมีความสำคัญมากขึ้น บริษัท ฯ
ต้องพยายามปรับตัวเพื่อมีการทำการตลาดให้เหมาะสม เช่น
การออกหนังสือวารสารของโรงพยาบาล เกี่ยวกับโรคภัยไข้เจ็บ และแนะวิธีรักษาพยาบาล

(3) การจัดการผลิตภัณฑ์หรือบริการ

(1) กำลังการผลิต

    @@4

  ---------------------------------------------------- ------- ------- --------
  กำลังการให้บริการเต็มที่                                   2543    2542    2541

  ผู้ป่วยใน (จำนวนเตียง) / วัน                              300     300     300

  ผู้ป่วยนอก (จำนวนคน) / วัน                               2,000   2,000   2,000

  ปริมาณการให้บริการจริง                                                   

  ผู้ป่วยใน / วัน                                          154     159     165

  ผู้ป่วยนอก / วัน                                         1,293   1,255   1,189

  การให้กำลังการให้บริการผู้ป่วย (Occupancy rate)                             

  ผู้ป่วยใน (%)                                           51.3    53      55

  ผู้ป่วยนอก (%)                                          64.7    62.8    59.5

  อัตราการเพิ่ม (ลด) ของปริมาณการให้บริการ                                   

  ผู้ป่วยใน (%)                                           (3.2)   (3.6)   (20.3)

  ผู้ป่วยนอก (%)                                          3.0     5.5     (9)
  ---------------------------------------------------- ------- ------- --------

@@

  วัตถุดิบและผู้จำหน่ายวัตถุดิบ

โรงพยาบาลรามคำแหง จัดซื้อยาและวัตถุดิบจากบริษัทที่จัดจำหน่ายทั่ว ๆ
ไปไม่มีการผูกขาดในสินค้าดังกล่าว ผู้ขายรายใหญ่ในปัจจุบันได้แก่

บริษัท ดีทแฮล์ม จำกัด สั่งซื้อประมาณ 19 % ของจำนวนที่สั่งซื้อทั้งหมด

บริษัท เอฟ อี ซิลลิค จำกัด สั่งซื้อประมาณ 19 % ของจำนวนที่สั่งซื้อทั้งหมด

  นอกจากนี้ยาบางชนิดทางโรงพยาบาลยังสามารถหาซื้อได้จากบริษัทในเครือ คือ บริษัท

สหแพทย์เภสัช จำกัด ทำให้โรงพยาบาลสามารถลดต้นทุนขายได้ แต่ปริมาณที่สั่งซื้อไม่มากนักประมาณ
1% ของจำนวนที่สั่งซื้อทั้งหมด ทั้งนี้เพราะยาที่สหแพทย์ขายเป็นยาที่ผลิตในประเทศไทยเท่านั้น
แต่มีโรคบางชนิดจำเป็นจะต้องอาศัยยาที่ผลิตจากต่างประเทศ จึงต้องสั่งซื้อจากบริษัทอื่น

(ข) ขั้นตอนและเทคโนโลยีการผลิต

ส่วนใหญ่ทางโรงพยาบาลจะใช้เครื่องมือทางการแพทย์ที่ทันสมัย ซึ่งจะต้องสั่งซื้อจากต่างประเทศ
เช่น ประเทศญี่ปุ่น, เยอรมัน, สหรัฐอเมริกา
ถ้าเครื่องมือเหล่านี้มีปัญหาทางบริษัทจะส่งคนมาดูแลและซ่อมแซมให้
หรือให้บริษัทที่เป็นตัวแทนจำหน่ายในประเทศไทยเป็นผู้ดำเนินการให้

  ผลกระทบต่อสิ่งแวดล้อม

- การควบคุมโดยหน่วยงานรัฐ

หลังจากขั้นตอนการรักษาพยาบาลจะมีวัสดุใช้แล้ว เช่น สำลี, ผ้าก๊อซ, สายยาง ฯลฯ ที่มีเลือด
น้ำเหลือง ของผู้ป่วยติดอยู่
สิ่งเหล่านี้จะต้องเก็บใส่ถุงที่มีตราบ่งบอกว่าเป็นของเหลือใช้จากโรงพยาบาลเพื่อจะได้ไม่แพร่เชื้อไปสู่บุคคลภายนอก
ปัจจุบันโรงพยาบาลมีบ่อบำบัดน้ำเสียเพื่อกำจัดน้ำเสียก่อนออกไปสู่ภายนอกแล้ว

  - ประวัติการกระทำผิดและแนวทางแก้ไข(ถ้ามี)ไม่เคยมีประวัติการกระทำผิด

  (4) งานที่ยังไม่ได้ส่งมอบ